GRADONAČELNIK

KLASA: 406-02/19-04/16

URBROJ: 2133/01-12/04-19-2

Karlovac, 18. prosinca 2019. godine

**POZIV ZA DOSTAVU PONUDA**

**u postupku jednostavne nabave: Nabava goriva za službena vozila za**

**2020. godinu, ev.br. 006/19**

**CPV: 09132000-3**

Naručitelj Grad Karlovac pokrenuo je postupak jednostavne nabave: **Nabava goriva za službena vozila 2020. godinu, ev.br. 006/19**, za koju sukladno članku 12. Zakona o javnoj nabavi (NN br. 120/16) nije obvezan provesti jedan od postupaka propisan Zakonom o javnoj nabavi, s obzirom na to da je procijenjena vrijednost predmeta nabave manja od 200.000,00 bez PDV-a.

Poziv za dostavu ponuda objavljen je na internetskoj stranici Grada Karlovca i upućuje se gospodarskim subjektima po vlastitom izboru a sukladno slijedećim uvjetima i zahtjevima koji predstavljaju osnovne elemente za izradu ponude:

I. PREDMET NABAVE

1.1. Opis predmeta nabave:

Predmet nabave je nabava goriva za službena vozila a sukladno Troškovniku u prilogu ovog Poziva na dostavu ponuda

1.2. Količina predmeta nabave:

Količina predmeta nabave određena je Troškovnikom.

Navedene količine u Troškovniku su predviđene (okvirne). Stvarno nabavljena količina na temelju sklopljenog ugovora o nabavi može biti veća ili manja od predviđene (okvirne) količine.

1.3. Procijenjena vrijednost (bez PDV-a): 110.000,00 kuna

II. UVJETI NABAVE:

2.1. Način izvršenja: ugovor, sukcesivno

2.2. Rok isporuke robe: od 02.01.2020. godine do 31.12.2020. godine

2.3. Mjesto isporuke robe: benzinske crpke dobavljača/ponuditelja

2.4. Rok valjanosti ponude: 60 dana

2.5. Odredbe o cijeni ponude: u cijenu ponude bez PDV-a uračunavaju se svi troškovi i popusti ponuditelja; cijena ponude mora biti iskazana na način da se iskazuje cijena ponude bez PDV-a, posebno se iskazuje iznos PDV-a te ukupna cijena ponude s PDV-om. Cijena Ponude iskazuje se u kunama.

U cijenu ponude moraju biti uračunati svi troškovi koje iziskuje isporuka robe na benzinskim postajama Ponuditelja na području Republike Hrvatske bez poreza na dodanu vrijednost.

U cijenu ponude između ostalog mora biti uključeno:

- izdavanje bezgotovinskih kartica za kupnju goriva za službena vozila na benzinskim postajama Ponuditelja,

- zamjena bezgotovinskih kartica iz bilo kojeg razloga (uništena, ukradena, izgubljena, itd.)

- distribucija bezgotovinskih kartica u sjedište Naručitelja

Odobreni popust je nepromjenjiv za vrijeme trajanja ugovora.

Odobreni popust Ponuditelj je obvezan iskazati i obračunati u svakom ispostavljenom računu za nesporno isporučenu robu.

Cijena ponude je promjenjiva.

Cijene stavki (jedinične cijene) predmeta nabave ponuđene u postupku za Ugovora su promjenjive. Cijene goriva koje su predmet nabave određuju se sukladno Zakonu o tržištu nafte i naftnih derivata (NN 19/14, 73/17 i 96/19) za vrijeme trajanja ugovora.

Primjenjuju se cijene goriva važeće na dan isporuke sukladno Zakonu o tržištu nafte i naftnih derivata (NN 19/14, 73/17 i 96/19).

Ponuditelj je dužan na dan promjene cijena goriva, zaključno do 10,00 sati istoga dana, dostaviti Naručitelju, u pisanom obliku, obračun novih cijena.

Ponuditelji su obvezni popuniti kompletan Troškovnik s traženim kolonama i jediničnim cijenama bez PDV-a u skladu s uputama za popunjavanje Troškovnika.

NAPOMENA: Radi usporedivosti ponude jedinična cijena se iskazuje na dan slanja Poziva na dostavu ponuda odnosno na dan 18.12.2019. godine.

2.6. Rok način i uvjeti plaćanja:

Naručitelj će plaćanje vršiti po ispostavljenom računu, u roku od 30 dana od dana izdavanja računa.

Plaćanje će se vršiti na žiro-račun ponuditelja.

Predujam isključen, kao i traženje sredstava osiguranja plaćanja.

2.7. Kriterij za odabir ponude: najniža cijena

**2.8. Osnove isključenja:** Javni naručitelj isključit će ponuditelja iz postupka odabira:

- ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza.

Za potrebe dokazivanja okolnosti iz toč. 2.8. gospodarski subjekt dužan je u ponudi dostaviti:

- potvrdu porezne uprave o stanju duga koja ne smije biti starija od 30 dana računajući od dana slanja poziva za dostavu ponuda ili jednakovrijedni dokument nadležnog tijela države sjedišta gospodarskog subjekta.

**2.9. Sposobnost za obavljanje profesionalne djelatnosti**

2.9.1.Gospodarski subjekt mora biti upisan u sudski, obrtni, strukovni ili drugi odgovarajući registar u državi njegova poslovnog nastana.

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Izvodi ili dokumenti ne smiju biti stariji od tri mjeseca računajući od dana slanja poziva za dostavu ponuda.

2.9.2. Dozvola za obavljanje energetske djelatnosti trgovine na veliko naftnim derivatima.

Gospodarski subjekt mora dokazati da za pružanje usluga koje su predmet nabave ima dozvolu (rješenje) Hrvatske energetske regulatorne agencije za obavljanje energetske djelatnosti obavljanja trgovine na veliko naftnim derivatima sukladno Zakonu o energiji (Narodne novine, broj 120/12, 14/14, 95/15, 102/15 i 68/18).

2.9.3. Suglasnost Ministarstva gospodarstva za obavljanje trgovine na veliko i trgovine s trećim zemljama za naftne derivate i biogoriva.

Gospodarski subjekt mora dokazati da posjeduje suglasnost Ministarstva gospodarstva za obavljanje trgovine na veliko i trgovine s trećim zemljama za naftne derivate i biogoriva za sve vrste goriva za koje podnosi ponudu, sukladno Uredbi za obavljanje trgovine na veliko i trgovine s trećim zemljama za određenu robu (Narodne novine, broj 62/15 – pročišćeni tekst).

**2.10. Uvjeti tehničke i stručne sposobnosti i njihove minimalne razine**

2.10.1. Potvrde koje izdaju nadležni instituti ili priznata tijela za kontrolu kvalitete o sukladnosti proizvoda s točno određenim specifikacijama ili normama na koje se upućuje.

Gospodarski subjekt za sve vrste tekućih naftnih goriva koje nudi, mora dokazati da isti udovoljavaju propisanim graničnim vrijednostima značajki kvalitete tekućih naftnih goriva utvrđenih Uredbom o kvaliteti tekućih naftnih goriva (Narodne novine, broj 113/13, 76/14, 56/15, 57/17).

Dokaz se podnosi u obliku Izjave o sukladnosti, koju izdaje proizvođač i/ili uvoznik, na temelju izvještaja o ispitivanju tekućeg naftnog goriva obavljenog u akreditiranom laboratoriju prema zahtjevu norme HRN EN ISO/IEC 17025 za svaku vrstu tekućeg naftnog goriva, koji se dostavljaju u privitku Izjave o sukladnosti. U slučaju da je izvještaj o ispitivanju izdan u inozemstvu, isti mora biti priznat od strane akreditirane pravne osobe koja udovoljava zahtjevu norme HRN EN ISO/IEC 17020, A vrste.

Iz dokaza mora biti vidljivo da su ponuđena dizel goriva kvalitete prema standardu EN 590 koji odgovara zahtjevima minimalno EURO V te da su benzinska goriva kvalitete prema standardu EN 228 koji odgovara zahtjevima minimalno EURO V.

2.10.2. Opskrba gorivom na benzinskim postajama, popis benzinskih postaja u kojima je omogućena opskrba gorivom.

Ponuditelj mora raspolagati s najmanje 2 (dvije) benzinske postaje na području grada Karlovca te s najmanje 1 (jednom) benzinskom postajom u svakoj županiji Republike Hrvatske. Ponuditelj je dužan u ponudi dostaviti popis benzinskih postaja.

Svi dokazi i dokumenti koji se prilažu u toč. 2.8. – 2.10. ovog Poziva na dostavu ponuda mogu se dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

2.11. Popis gospodarskih subjekata s kojima je Naručitelj u sukobu interesa:

Temeljem čl. 75. do 83. Zakona o javnoj nabavi („Narodne novine“, broj: 120/16) ne postoje gospodarski subjekti s kojima Grad Karlovac ne smije sklapati ugovore o javnoj nabavi (u svojstvu ponuditelja, člana zajednice gospodarskog subjekta ili podugovaratelja).

III. ODREDBE O PONUDI

3.1. Sadržaj ponude - sastavni dijelovi ponude

1. popis svih sastavnih dijelova i/ili priloga ponude (sadržaj ponude). Ako je ponuda izrađena od više dijelova ponuditelj je obvezan u sadržaju ponude navesti od koliko se dijelova ponuda sastoji.

2. u cijelosti popunjen ponudbeni list – prilog I. Poziva

3. dokaz za potrebe dokazivanja osnova isključenja sukladno traženom u Pozivu za dostavu ponuda

4. dokazi o sposobnosti za obavljanje profesionalne djelatnosti sukladno traženom u Pozivu za dostavu ponuda

5. dokazi tehničke i stručne sposobnosti i njihove minimalne razine

6. troškovnik popunjen sukladno traženom u Pozivu za dostavu ponuda – prilog II. Poziva

3.2. Način izrade ponude

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Pri izradi ponude, ponuditelj ne smije mijenjati i nadopunjavati tekst Poziva za dostavu ponuda.

Ponuda se uvezuje na način da se onemogući naknadno vađenje ili umetanje listova (npr. uvezivanjem u cjelinu s jamstvenikom na poleđini).

Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude.

Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Stranice ponude se označavaju brojem na način da je vidljiv redni broj stranice i ukupan broj stranica ponude.

Ponude se predaju u izvorniku u pisanom obliku.

Ponude se pišu neizbrisivom tintom.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju, neotvorena ponuda se vraća ponuditelju.

3.3. Način dostave ponude

Ponuditelj dostavlja ponudu u papirnatom obliku u zatvorenoj omotnici na adresu Naručitelja:

GRAD KARLOVAC, SLUŽBA ZA JAVNU NABAVU, PISARNICA, BANJAVČIĆEVA 9, 47000 Karlovac s naznakom ˝NE OTVARAJ – PONUDA ZA NABAVU GORIVA ZA SLUŽBENA VOZILA ZA 2020. GODINU, ev.br. 006/19“, te nazivom i adresom ponuditelja.

3.4. Jezik i pismo ponude:

Ponuda se izrađuje na hrvatskom jeziku i latiničnom pismu.

3.5. Rok za dostavu ponude

Rok za dostavu ponuda je **24.12.2019. godine do 09,00 sati** bez obzira na način dostave u pisarnicu naručitelja.

3.6. Rok i mjesto otvaranja ponude:

Otvaranje ponuda je dana **24.12.2019. godine u 09,00 sati** u prostorijama Naručitelja.

Otvaranje ponuda nije javno.

3.7. Služba i osoba zadužena za kontakt

Grad Karlovac, Banjavčićeva 9, Služba za javnu nabavu, gospođa Jadranka Kolar, tel. 047/628-261, fax: 047/628-191, e-mail: jadranka.kolar@karlovac.hr .

3.8. Odluka o odabiru ponude i/ili poništenju postupka nabave

Odluku o odabiru najpovoljnije ponude Naručitelj će dostaviti svim ponuditeljima (faksom, e-mail-om, poštom) ili se Odluka može objaviti na internetskim stranicama Naručitelja. Objava ima učinak dostave Odluke.

Na ovaj postupak ne primjenjuje se Zakon o javnoj nabavi.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

3.9. Ostalo:

Za sva pojašnjenja vezano za predmet nabave iz ovoga Poziva možete se obratiti: gospođi Jadranki Kolar, tel: 047/628-261, e-mail: jadranka.kolar@karlovac.hr, svakim radnim danom u vremenu od 08,00 do 11,00 sati.

IV. PRILOZI POZIVU ZA DOSTAVU PONUDA

Prilog I. – obrazac Ponudbenog lista

Prilog II. – Troškovnik

Gradonačelnik:

\_\_\_\_\_\_\_\_\_\_\_\_\_\_\_\_\_\_

Damir Mandić, dipl. teol.

Prilog I.

PONUDBENI LIST

GRAD KARLOVAC

BANJAVČIĆEVA 9

47000 KARLOVAC

Predmet nabave: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Evidencijski broj nabave: \_\_\_\_\_\_\_\_\_

PODACI O PONUDITELJU

Naziv ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa ponuditelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj računa (IBAN): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv poslovne banke: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navod o tome da li je ponuditelj u sustavu PDV-a: DA NE (zaokružiti)

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa e-pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona/mobitela: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefaksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cijena ponude bez PDV-a: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iznos PDV-a: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ne ispunjava se ukoliko ponuditelj nije u sustavu PDV-a)

Cijena ponude s PDV-om:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ukoliko ponuditelj nije u sustavu PDV-a upisuje se cijena ponude bez PDV-a)

Rok valjanosti ponude: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ponuditelja)

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2019. god.